ในช่วงนี้ร้านเครปก็ผุดขึ้นมาเยอะซะเหลือสำหรับเมืองหาดใหญ่ แถมสไตล์ก็เหมือนๆ กันแทบทุกร้าน แต่ด้วยชื่อร้านสุดพีคคคค .... ทำให้ผมตัดสินใจแวะลงไปซื้อ 

[ที่ตั้ง] ร้านนี้เป็นแผงลอยตั้งอยู่ระหว่าง 7-11 และ Lotus express กอบกาญจน์ 

ร้านเปิด 16.00 - 22.00 น. แต่เสาร์-อาทิตย์ อาจจะเปิด 14.00 น.

เครปกับหลากหลายไส้ให้เลือกฟินทั้งแบบคาวและหวาน ราคาก็ตามเครื่องที่เลือกครับ เริ่มต้นแป้งเปล่า 10 บาท 

ครั้งนี้ผมสั่งเป็นเครป ไส้กรอกไก่ + มอสซาเรลล่าชีส + ปูอัด + ไก่หยอง เบ็ดเสร็จ 55 บาท แป้งเครปบางกรอบดีนะ แต่กรอบได้แปบเดียว หลังจากนั้นก็นิ่มซะยังกะขนมโตเกียว กลิ่นรสเฉยๆ ไม่ค่อยมีความหอมมันสักเท่าไร ส่วนเครื่องต่างๆ ก็อร่อยตามมาตรฐาน แต่ดูเหมือนการจัดการเรื่องเครื่องไม่ค่อยดีสักเท่าไร ขาดไปซะหลายอย่าง และรู้สึกว่าการจัดเก็บไม่ค่อยได้มาตรฐานเท่าที่ควร ส่วนเจ้าของร้านเป็นกันเองดีครับ เอาเป็นว่าขอแปะไว้ 3 ดาวละกัน 